2022.1.13.
HU
Az Európai Unió Hivatalos Lapja
(10)
Az (EU) 2021/2315 végrehajtási határozat jóváhagyta a Belize, Brunei, Guatemala, Kuba, Mozambik, Nicaragua, Nigéria, Tanzánia, Új-Kaledónia és Venezuela által az akvakultúra-termékekre vonatkozóan, a „rákfélék” alkategória tekintetében benyújtott szermaradék-megfigyelési terveket.
Ezért az említett tervek jóváhagyásának tükrözése érdekében helyénvaló módosítani az (EU) 2021/405 végrehajtási rendelet IX. mellékletét.
A Bizottság erről tájékoztatta az érintett harmadik országokat.
(11)
Az (EU) 2021/2315 végrehajtási határozat jóváhagyta az Irán által az akvakultúra-termékekre vonatkozóan, az „uszonyos csontoshalakból származó termékek (kaviár)” és a „rákfélék” alkategóriák tekintetében benyújtott szermaradék-megfigyelési tervet.
Mivel Irán immár elegendő bizonyítékot és biztosítékot szolgáltatott arra vonatkozóan, hogy megfelel az akvakultúrából származó uszonyos csontoshalakból nyert termékek (kaviár) és rákfélék szállítmányainak Unióba való beléptetésére vonatkozó uniós jogi követelményeknek, helyénvaló módosítani az Iránra vonatkozó bejegyzést a bizonyos halászati termékeket tartalmazó szállítmányok Unióba történő beléptetése tekintetében engedélyezett harmadik országoknak vagy harmadik országbeli régióknak az (EU) 2021/405 végrehajtási rendelet IX. mellékletében megállapított jegyzékébe.
A Bizottság erről tájékoztatta Iránt.
(12)
Az (EU) 2021/2315 végrehajtási határozat visszavonta az Omán által az uszonyos csontoshalakra vonatkozóan benyújtott szermaradék-megfigyelési terv jóváhagyását.
Ománt ezért törölni kell a bizonyos halászati termékeket tartalmazó szállítmányok Unióba történő beléptetése tekintetében engedélyezett harmadik országoknak vagy harmadik országbeli régióknak az (EU) 2021/405 végrehajtási rendelet IX. mellékletében megállapított jegyzékéből.
A Bizottság erről tájékoztatta Ománt.
(13)
Az (EU) 2021/405 végrehajtási rendelet XI. melléklete megállapítja a békacombot és csigát tartalmazó szállítmányok Unióba történő beléptetése tekintetében engedélyezett harmadik országok vagy harmadik országbeli régiók jegyzékét.
Grúziát és Oroszországot a csigák tekintetében fel kell venni az említett jegyzékbe, mivel megfelelő bizonyítékokat és biztosítékokat szolgáltattak arra vonatkozóan, hogy megfelelnek az említett áruk szállítmányainak Unióba való beléptetésére vonatkozó uniós jogi követelményeknek.
(14)
A 2007/82/EK bizottsági határozat (7) előírja a tagállamok számára az emberi fogyasztásra szánt halászati termékek Guineából történő behozatalának betiltását.
A Bizottság 2019-ben ellenőrzést végzett Guineában az Unióba irányuló kivitelre szánt, emberi fogyasztásra szánt halászati termékekre vonatkozó ellenőrzési rendszerek értékelése céljából.
2021. május 7-én a Bizottság arról tájékoztatta Guineát, hogy a kapott információk kielégítőek, és a 2019.
évi ellenőrzés sikeresen lezárult.
Ezért a 2007/82/EK határozatot hatályon kívül kell helyezni.
Az ellenőrzés eredménye alapján helyénvaló, hogy Guinea a továbbiakban szerepeljen az (EU) 2021/405 végrehajtási rendelet IX. mellékletében mint olyan harmadik ország, amelyből engedélyezett a fejeltávolítás, zsigerelés, hűtés vagy fagyasztás kivételével más előkészítési vagy feldolgozási műveleten át nem esett vadon élő, kifogott halak szállítmányainak az Unióba történő beléptetése.
(15)
Az (EU) 2021/405 végrehajtási rendelet III., VIII., IX.
és XI. mellékletét ezért ennek megfelelően módosítani kell.
(16)
A 2011/163/EU határozattal való összhang és a jogbiztonság érdekében e rendeletnek sürgősen hatályba kell lépnie,
(17)
Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
ELFOGADTA EZT A RENDELETET:
1. cikk Az (EU) 2021/405 végrehajtási rendelet III., VIII., IX.
és XI. mellékletének helyébe az e rendelet mellékletében foglalt szöveg lép.
2. cikk A 2007/82/EK határozat hatályát veszti.
(7) A Bizottság 2007/82/EK határozata (2007. február 2.) a Guineai Köztársaságból származó, emberi fogyasztásra szánt halászati termékek importját felfüggesztő sürgősségi intézkedésekről (HL L 28., 2007.2.3., 25. o.).
L 8/3